Бинка Пеева
Природно

chitanka.info

Нощна

пеперуда

попадна

на котето ми

в лапичките

последният й

ден.

Цветя по вятъра,

объркващи сенки,

червеното е черно,

зеленото — синьо,

бялото — бледо,

няма надежда

за приспаните

от поезия.

Мога да улуча

с божурено листо,

с нежна дума,

с безразличие,

с пепелник,

с пистолет,

с поглед.

Понякога ми стига

да съм сигурна,

че пчелите

ще събират мед

и догодина,

понякога

не.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.